Boer, vrou en tuinwerker op plaas aangeval | Maroela Media
Paradise Lodge. Foto: www.safarinow.com
Nog ŉ plaasaanval het Woensdag net buite Mookgopong (Naboomspruit) in Limpopo plaasgevind.
ŉ Boer, sy vrou sowel as ŉ tuinwerker is deur agt verdagtes oorrompel, vasgebind en in een van die huisies op die gasteplaas, Paradise Lodge, vasgebind.
“Dit is in dié stadium nog onduidelik of die boer die eienaar van die plaas is of nie,” het lt.kol. Moatshe Ngoepe, woordvoerder van die polisie, aan Maroela Media gesê.
Hy het gesê die polisie het ŉ reusesoektog na die agt verdagtes, wat “gewapen en gevaarlik” is, van stapel gestuur.
“Die verdagtes het na bewering by Paradise Lodge net buite Mookgopong opgedaag, die boer, sy vrou en ŉ tuinwerker vasgebind en hulle in een van die huisies toegesluit,” het Ngoepe gesê.
Die verdagtes het op die vlug geslaan met rekenaars en selfone in ŉ Ford Ranger-bakkie sonder nommerplate.
Die bakkie is volgens Ngoepe nog nie opgespoor nie en daar is nog geen verdagtes in verband met die voorval in hegtenis geneem nie.
Marius Müller, nasionale operasionele koördineerder van AfriForum, het aan Maroela Media gesê die verdagtes betrokke by die aanval was glo vyf mans en drie vroue.
Maandag het die teenoorgestelde uitwerking meegebring as wat aanvanklik bedoel was.
Dis of die hell nou driedubbel los is. Die boodskap is deurgestuur na die terroriste: Slaan die Boere nou ekstra hard met mag en mening. Dankie tog dat hulle vriendelik genoeg was om nie die 3 mense te vermoor nie.
Gus Dry · 1 jaar gelede
Dit word net erger by die dag ….dit kan eenvoudig nie so aangaan nie .
Belinda · 1 jaar gelede
Die doodstraf moet terug gebring word al wat gan werk
dan gaan daar bitter min van hulle oorbly.
Dié regering sal nooit plaasmoordenaars ter dood veroordeel nie.
Sien die vrouens raak ook nou betrokke by die aanvalle. Maak my bitter bekommerd.
Dankie dat julle nou berig oor elke aanval.
die dood straf gaan net van toepasing wees op ons moet nievir een oomblik dink dat dit ons oplosing is nie
Brakenjan · 1 jaar gelede
Dit word mos georganiseer, baie duidelik die geval.
Dis hoekom en nie meer n huiswerker het nie ….mens kan niemand meer vertrou nie…
SOLLY · 1 jaar gelede
DIE VROUENS NOG ALTYD DEEL VAN ALLE AANVALLE.
ARME OU STOMPIE.
BLY BID EN GLO.
Jacob Britharius · 1 jaar gelede
Verlede jaar het ek ‘n skrywe gerig aan AfriForum met die versoek dat hulle kyk na die Kibbuts-stelsel vir ons boere. Daar is hoeveel mense sonder werk en nou dat die kommando-stelsel afgestel is, is dit dalk ‘n oplossing?
Ja dit sal werk. Boere wat alleen in verlate huise woon is sagte teikens. As baie mense saam b ly dan sal hulle nie meer sagte teikens wees nie.
Phillip · 1 jaar gelede
Die kruks van plaasaanvalle lê by die wat dit aanhits, van diesulkes moet n voorbeeld gemaak word met swaar straf, plaas moorde moet gepreoritiseer word
Springbok · 1 jaar gelede
Die voorstelle vir oplossings op hierdie blog is lagwekkend. Daar gaan niks van kom nie, SA is te ver oor die afgrond en niks kan dit meer keer nie. Ons loop presies dieselfde pad as Zimbabwe en is verder gevorder op daardie pad as wat mense besef. Diegene wat geld het kan die land verlaat…hulle wat dit nie kan beskostig nie gaan onder.